


KĖDAINIŲ RAJONO SAVIVALDYBĖS TARYBA 


SPRENDIMAS
DĖL PRITARIMO ĮGYVENDINTI PROJEKTĄ „ASMENŲ SU INTELEKTO IR (AR) PSICHIKOS NEGALIA INSTITUCINĖS GLOBOS PERTVARKOS ĮGYVENDINIMAS KĖDAINIŲ RAJONO SAVIVALDYBĖJE, ĮSTEIGIANT GRUPINIUS GYVENIMO NAMUS“

[bookmark: _GoBack]2024 m. gegužės 31 d. Nr. TS-134
Kėdainiai


Vadovaudamasi Lietuvos Respublikos vietos savivaldos įstatymo 6 straipsnio 23 punktu, 15 straipsnio 4 dalimi, 2022–2030 m. Kauno regiono plėtros planu, patvirtintu Kauno regiono plėtros tarybos 2023 m. vasario 23 d. sprendimu Nr. 6KS-8 „Dėl 2022–2030 m. Kauno regiono plėtros plano patvirtinimo“, Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių, patvirtintų Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 „Dėl Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“ 3 skyriaus 2.8 ir 2.15.2 papunkčiais ir atsižvelgdama į Kėdainių rajono savivaldybės 2024–2026 metų strateginį veiklos planą, patvirtintą Kėdainių rajono savivaldybės tarybos 2024 m. vasario 15 d. sprendimu Nr. TS-23  „Dėl Kėdainių rajono savivaldybės 2024–2026 metų strateginiu veiklos plano tvirtinimo“, Kėdainių rajono savivaldybės taryba  nusprendžia:
	1. Pritarti projekto „Asmenų su intelekto ir (ar) psichikos negalia institucinės globos pertvarkos įgyvendinimas Kėdainių rajono savivaldybėje, įsteigiant grupinius gyvenimo namus“ (toliau – Projektas) įgyvendinimui ir skirti iš Kėdainių rajono savivaldybės biudžeto ne mažiau kaip 15 procentų visų tinkamų finansuoti Projekto išlaidų.
	2. Apmokėti iš Kėdainių rajono savivaldybės biudžeto netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas. 
	3. Užtikrinti Projekto veiklų metu sukurtų rezultatų tęstinumą ne mažiau kaip 5 metus po Projekto finansavimo pabaigos.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                    Valentinas Tamulis

